# kraou
## Brezhoneg
### Etimologiezh

    (Anv-kadarn) Meneget er C'hatolikon (crou).
    Da geñveriañ gant an anvioù-kadarn crau « kraou-moc'h ; krao » en kembraeg, krow « foukenn, laborenn, adti » en kerneveureg, cró « kloz, liorzhig-loened ; krao » en iwerzhoneg.
    Deuet eus ur ger keltiek *krewos pe *kruwos, eus *kreu(H)-o- pe *kruH-o-, deveret eus ur wrizienn indezeuropek *kreuH-, miret evel kráuti « berniañ, solierat » en lituaneg ha krȉti « kuzhat » en serbeg-ha-kroateg.
    (Furm verb) Savet diwar « kraou- », pennrann ar verb « kraouiañ », hep dibenn-ger.

### Anv-kadarn

kraou /ˈkrɔw/ gourel (furm vihanaat : kraouig, liester : krevier)
* Ti pe loch ma roer goudor ha boued d'ar chatal (deñved, mirc'hi, moc'h, saout)
** Hag hen ha krapa er vouc'hal, mont d'ar c'hraou, laza e vioc'h, ha trouc'ha dioc'htu he fevar zroad diouti. — (G. MILIN, Gwechall-goz e oa..., Kemper, 1924, p. 87.)
** Freuzet o doa ar warded o ged, e traoñ an tour, ha kaset o doa o loened d'ar c'hraou. — (Youenn Drezen, Itron Varia Garmez, Skrid ha Skeudenn, 1941, Al Liamm, 1977, p. 183.)
** — « Deomp d'ar c'hraou ! Lom, d'ar c'hraou ! da sachañ hardi war lost ar pemoc'h ha da drubuilhañ ar yer war o c'hlud. » — (Jakez Riou, An Ti Satanazet, Skridoù Breizh, 1944, p. 129.)
** Ar buoc'hed, unan hag unan, ar gazeg, an ebeul a gemeras hent ar c'hraou, en noz o tont. — (Jakez Riou, Geotenn ar Werc'hez ha danevelloù all, Al Liamm, 1957, p. 40.)
** N'o-doa ket ezomm ar re all da esa mond er hraou gand hennez. — (Jules Gros, Le trésor du breton parlé Première Partie, 1966, p. 185.)
** Goulenn pemp milion evid ar c'hraou-ze ! — (Jules Gros, Le trésor du breton parlé Troisième Partie, 1974, p. 38.)
** Goulenn pemp milïon evid ar c'hraou-se... (ar re-ze, 'vat, a grog !) — (Jules Gros, Le trésor du breton parlé Troisième Partie, 1974, p. 248.)
** Goude, e furchjont al lojeiz all ; 'barzh ar c'hraou ne gavjont nemet ur c'havr hag ur vuoc'h, he devoa blejet pa oant oc'h arruout ; 'barzh ar marchosi avat, e oa daou a gezeg mat kousket en o sav, o fenn war vord o frezeb. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 78.)
* lojeiz dister:
** Goulenn pemp milion evit ar c'hraou-se! — (Jules Gros, Le trésor du breton parlé Troisième Partie, 1974, p. 38.)

#### Krennlavarioù

* N'eo ket gant bokedoù e larta an hoc'h en e graou.

#### Rimadelloù

* Du-mañ zo ur vuoc'hig en he c'hraou, Debriñ a ra plouz, Debriñ a ra foenn, Debriñ a ra kaoc'h pa dro en he fenn. — (Jules Gros, Le trésor du breton parlé Troisième Partie, 1974, p. 372.)

#### Gerioù heñvelster

-1- ti da lakaat loened
* staol
* buorzh
* dañvati,
* marchosi,
* sout
* prezeb
* loch
-2- ti fall da lakaat tud
* ched
* loch
* lochenn
* siklud
* sikludenn

#### Deveradoù

* kraouad
* kraouiad
* kraouiañ
* kraouiata
* kraouier
* kraouiñ

#### Gerioù kevrennek

* kraou-deñved
* kraou-gevr
* kraou-kezeg
* kraou-moc'h
* kraou Nedeleg
* kraou-oc'hen
* kraou-porc'hell
* kraou-saout

#### Troidigezhioù

* alamaneg : Stall gourel
* galleg : crèche benel ; écurie benel ; étable benel
* italianeg : stalla benel
* katalaneg : estable gourel
* luksembourgeg : Stall gourel
* nederlandeg : stal gourel
* okitaneg : estable gourel
* portugaleg : estábulo gourel
* saozneg : crib , shed
* spagnoleg : establo gourel
* alamaneg : Weihnachtskrippe benel
* daneg : krybbespil , julekrybbespil
* galleg : crèche de Noël benel
* luksembourgeg : Krëppchen benel
* nederlandeg : kerststal gourel , stal van Bethlehem gourel
* norvegeg : julekrybbe
* saozneg : nativity scene
* spagnoleg : belén gourel , nacimiento gourel
* svedeg : julkrubba

### Daveoù

Roll an daveoù :
* ↑ Albert Deshayes, Dictionnaire étymologique du breton, Douarnenez, Le Chasse-Marée, 2003, p. 438.
* ↑ Nicholas Zair, The Reflexes of Proto-Indo-European Laryngeals in Celtic, Leyden, Brill, 2012, p. 170–71.

### Furm verb

kraou /ˈkrɔwj/ (hag a c'hallfe bout skrivet "kraouy")
* Furm ar verb kraouiañ e trede gour unan an amzer-vremañ, en doare-disklêriañ
* Furm ar verb kraouiañ en eil gour unan an doare-gourc'hemenn